חוק יסודות התקציב (תיקון מס' 40), התשע"א–2011*

הוספת סעיף 3ב  	1.		בחוק יסודות התקציב, התשמ"ה–1985, אחרי סעיף 3א יבוא: 	
		"הפחתת תקציב 
או תמיכה בשל פעילות נגד עקרונות המדינה	3ב.	(א)	בסעיף זה – 	
						"גוף" – גוף מתוקצב וגוף נתמך כהגדרתם בסעיף 21 ומוסד ציבור הנתמך לפי סעיף 3א;	
						"הוצאה" – לרבות ויתור על הכנסה.	
						(ב)	ראה שר האוצר כי גוף הוציא הוצאה שהיא במהותה אחד מהמפורטים להלן (בסעיף זה – הוצאה שאינה נתמכת), רשאי הוא, בהסכמת השר הממונה על סעיף התקציב שלפיו מתוקצב או נתמך אותו גוף, לאחר ששמע את הגוף, להפחית מהסכומים שיש להעבירם מתקציב המדינה לאותו גוף לפי כל דין:  	
							(1)	שלילת קיומה של מדינת ישראל כמדינה יהודית ודמוקרטית; 	
							(2)	הסתה לגזענות, לאלימות או לטרור;	
							(3)	תמיכה במאבק מזוין או במעשה טרור, של מדינת אויב או של ארגון טרור, נגד מדינת ישראל;	
							(4)	ציון יום העצמאות או יום הקמת המדינה כיום אבל;	
							(5)	מעשה של השחתה או ביזוי פיזי הפוגע בכבוד דגל המדינה או סמל המדינה.	
						(ג)	הפחתה לפי סעיף קטן (ב) לא תעלה על פי שלושה מההוצאה שאינה נתמכת.	
						(ד)	(1)	שר האוצר יקבל החלטה כאמור בסעיף קטן (ב), לאחר קבלת חוות דעת של היועץ המשפטי למשרד האוצר בדבר התקיימות האמור באותו סעיף קטן, ולאחר שהועברה אליו המלצת צוות מקצועי לגבי היקף ההוצאה שאינה נתמכת, השלכות ההפחתה על הגוף או על גורמים אחרים הקשורים בו וסכום ההפחתה הראוי בהתחשב בכלל נסיבות העניין.	
							(2)	בסעיף קטן זה, "צוות מקצועי" – צוות שמינה שר האוצר שחברים בו עובד משרד המשפטים, לפי הצעת שר המשפטים, עובד משרד האוצר ועובד המשרד שהשר שלו ממונה על סעיף התקציב שלפיו מתוקצב או נתמך הגוף, לפי הצעת השר האמור."	
תיקון חוק בתי משפט לעניינים מינהליים
[מס' 56]	2.	בחוק בתי משפט לעניינים מינהליים, התש"ס–2000, בתוספת הראשונה, בסופה יבוא:	
		"40.	הפחתת סכומי תמיכה – החלטה של שר האוצר לפי סעיף 3ב לחוק יסודות התקציב, התשמ"ה–1985."	
תחולה	3.	הוראות סעיף 3ב לחוק העיקרי, כנוסחו בסעיף 1 לחוק זה, יחולו על הוצאה  שאינה נתמכת שהוצאה החל מיום פרסומו.	

	בנימין נתניהו
ראש הממשלה		יובל שטייניץ
שר האוצר 	

	
שמעון פרס
נשיא המדינה		ראובן ריבלין
יושב ראש הכנסת